procesaur/Wiki.mk huggingface dataset:
Психолошка војна

Психолошка војна позната и по многу други имиња или термини, вклучувајќи ги: политичка војна, Срца и Умови, пропаганда и др . Психолошка војна претставува користење на различни техники од страна на оделни поединци, групи или држави, со цел да се влијае врз вредносниот сиситем, емоциите, мотивите, расудувањето или однесувањата. Таа се користи за предизвикување на призание или зајакнување на ставови и однесувања кои се поволни за целите на наредбодавецот, а понекогаш се комбинира со црни операции или други нелегални акции. Целни групи можат да бидат влади, организации, групи и поединци.
Жак Елул истакнува дека психолошката војна е мирнодопска политика помеѓу нациите или државите, како форма на индиректна агресија наместо воена агресија. Овој тип на пропаганда има за цел да ја ослаби моќта на одредена влада или во крајна мера да ја собори, преку влијание врз јавното мислење. Против оваа форма на агресија тешко е да се преземат правни мерки за одбрана бидејќи Меѓународниот суд на правдата е ограничен во донесувањето на судска одлука против психолошка агресија. Единствена одбрана е користење на истите средства, односно психолошката војна. Овој вид на пропаганда има за цел, преку психолошки средства, да се убие моралот на противникот и тој да почне да се сомнева во своите верувања и акции .
Министерство за одбрана на Соединетите Американски Држави, психолошка војна ја дефинира како: ''Планирана употреба на пропаганда и други психолошки акции кои имаат примарна цел да влијае врз мислења, емоции, ставови и однесувањето на непријателска странска групи и на таков начин да се поддржи постигнувањето на националните цели''.
1 Поврзано
*Ad hominem
*Говор на омраза
Августусбург

Августусбург (|Augustusburg) — град во округот Средна Саксонија, во сојузната покраина Саксонија, Германија. Се наоѓа 12 километри источно од Кемниц. Августусбург е познат по ловечкиот замок (''Jagdschloss'') Августусбург.
Градот ги вклучува и следниве градски делови:
* Августусбург
* Ердмансдорф
* Гринберг
* Хенерсдорф
* Кунерсдорф
Амстел Голд Рејс 2012

Амстел Голд Рејс 2012 било 47. издание на Амстел Голд Рејс, еднодневна велосипедска трка. Била одржана на 15 април 2012 на растојание од 256,5 километри и била единаесетта трка од сезоната во Светската турнеја.
Трката била освоена од возачот на Енрико Гаспарото, откако ги отспринтал неговите конкуренти на завршницата на Кауберг; тоа било негова прва победа на класик, и прва победа на италијански возач во еднодневен класик, откако победил Дамијано Кунего на Џиро ди Ломбардија 2008. Второто место му припаднало на Јеле Ванендерт од , додека Петер Саган од екипата завршил на третото место. Двократниот победник на трката Филип Жилбер завршил во исто време како Саган, но се пласирал на шестото место.
1 Екипи
Бидејќи Амстел Голд Рејс е настан од Светската турнеја на UCI, сите 18 UCI ProTeam екипе биле повикани автоматски и се обврзани да испратат своја екипа. Шест други екипи биле повикани дополнително да учествуваат во трката, и така се создала главната група составена од 24 екипи.
Екипите, кои се натпреварувале на трката биле:
width=50%
************************
2 Резултати
, Возач, Екипа, Време, Светска турнеја Бодови
1, 6ч 32' 35", 80
2, и.в., 60
3, + 2", 50
4, + 2", 40
5, + 2", –
6, + 2", 22
7, + 2", 14
8, + 4", 10
9, + 4", 6
10, + 4", 2
Дворци Августусбург и Фалкенлуст

Дворците Аугустусбург и Фалкенлуст е историски комплекс во Брил, Северна Рајна-Вестфалија, Германија, кој е запишан како светско културно наследство на УНЕСКО од 1984. Тие се поврзани со пространи градини и шуми од Schlosspark. Дворецот Аугустусбург и неговите паркови исто така служат како место за концерти во Брил. Музејот за Макс Ернст се наоѓа во близина.
Дворците биле изградени на почетокот на 18-от век од архиепископот-изборник на Келн, Клеменс Август БаварСки од семеството Вителсбах. Архитекти биле Јохан Конрад Шлаун и Франсоа де Кивилие. Главниот дел на дворецот Аугустусбург е во облик на латиничната буква „U“ со три ката и две нивоа за тавански простор. Прекрасните скалила биле дизајнирани од Јохан Балтазар Нојман.
Градините биле дизајнирани од Доминик Жирар. Исто така била планирана цветна градина во областа јужно од дворците, но планот бил изменет од Петер Јозеф Лене во 19-от век и тој простор станал пејзажна градина. Обидите за обнова на таа област се покажале неуспешно, поради недостапноста на погоден материјал.
''Фалкенлуст'' бил изграден од 1729 и 1740, во стил на ловечкиот дворец Амалинбург во паркот на дворецот Нимфенбург од Франсоа де Кивилие.
Аугустусбург во периодот по завршувањето на Втората светска војна до 1994 бил користен како сала за пречек на гости на државата од страна на германскиот претседател, бидејќи дворецот не се наоѓа далеку од Бон, кој бил главен град на Германија во тоа време.
Јордан Митев

Јордан Митев — македонски пејач на фолк музика.
1 Животопис
Митев е роден на 13 август 1986 година во Радовиш. Потекнува и живее во Подареш. Основното образование го завршил во родното село, а подоцнежното образование го продолжил во Радовиш. Средното образование го продолжил во музичкото училиште во Штип. Свири на повеќе инструменти, како хармоника, пијано, кавал, гајда, а посетувал и часови за надградба и едукација на неговиот глас. Веднаш по своето средно образование продолжува на факултетот за музичка уметност во Скопје на отсекот, „''Музичка теорија и педагогија со народни инструменти''". Таму ги поминал  наредните четири години каде што имал прилика да учи, соработува и собира искуства од голем број познати професори и музичари. Еден од најзначајните меѓу нив бил Драган Даутовски, од којшто Митев собрал големо искуство. Уште како ученик и студент има патувано во голем број земји надвор од Македонија како на пр: Словачка, Франција, Турција, Бугарија, Србија, Швајцарија, Германија, Холандија, Шведска итн, каде што настапувал на голем број фестивали за етно музика и одржувал семинари за македонскиот фолклор. Во 2015 година направи голем солистички концерт по повод 10 години јубилеј, во придружба на Група Академци. Тој чест гостин е во "Мерак Меана" на Сител-телевизија, настапува и со Група Скопски Боеми. Како автор досега има напишано доста голем број композиции коишто некои од нив се наградувани во Македонија.
1.1 Спотови
Спот, Година, Режисер
''Кога тргнав Цвето во туѓина'', 2006
'' Македонско да заиграме'', 2007
'' Срцево уште чува место за тебе'', 2008
''Домаќине добри гости ти дојдоа'', 2008
''Каменот си тежи на местото'', 2009
''Заљубив мале три моми '', 2009
'' Ајде сонце зајде'', 2009
'' Каролинче каранфилче'', 2009
'' Крушевска Република'', 2010
'' Конче '', 2010
''На Пирок ќе се соберат '', 2010
''Полетај песно моја '', 2011
'' Ајде сите на нозе '', 2011
'' Голема звадба правиме '', 2011, Јордан Митев
'' Зоре моја'', 2012
'' Еднаш вака славам,еднаш вака правам'', 2012, Јордан Митев
''Моја последна'', 2013
''Љубов голема'', 2014
''Љубовта и меракот се најскапите '', 2015
''Моја кралице'', 2015
''Ти ќе си моја'', 2016
''Кажи да моја најмила'', 2016
'' Ај што мерак имам бабо'', 2016, Јордан Митев
''Само тебе јас те сакам '', 2016, Јордан Митев
''Наздрави за љубов,наздрави за среќа'', 2019, Јордан Митев
''За тебе'', 2019, Јордан Митев
''Роден крај '', 2019, Јордан Митев
''Жена за 100 години'', 2020, Јордан Митев
''Татко '', 2021, Јордан Митев
''Да се живи здрави младоженците '', 2021, Јордан Митев
''Среќо моја, среќа си ми ти'', 2023, Јордан Митев
''Денес ми е добро на душичката'', 2023, Јордан Митев
Франкенберг (Саксонија)

Франкенберг (|Frankenberg или исто така Frankenberg/Sa.) — град во округот Средна Саксонија, во сојузната покраина Саксонија, Германија. Се наоѓа на реката Чопау, 12 километри североисточно од Кемниц.
Во него бил сместен нацистичкиот концентрационен камп Заксенбург.
Енрико Гаспарото

Енрико Гаспарото (|Enrico Gasparotto; р. во Сачиле) — италијански професионален друмски велосипедист, кој вози за UCI World Tour екипата .
1 Кариера
Станал професионалец во 2005 година со екипата и останал таму три години.
На Џиро д’Италија 2007, Гаспарото ја предводел екипата Ликвигас на првата етапа кон победа на екипниот хронометар и ја облекол розовата маичка следниот ден.
Гсзпарото ја постигнал неговата прва победа на класик на Амстел Голд Рејс 2012; ја освоил трката на самата завршницата, откако Оскар Фреир бил достигнат на 90 метри пред крајот, и Гаспарото ги поминал возачот на Јеле Ванендерт и Петер Саган од . Една недела подоцна, земал дел од Лиеж-Бастон-Лиеж, завршувајќи трет преку спринтање на мала група во трката, каде победил неговиот колега од , Максим Иглински. На Вуелта а Еспања, Гаспарото и екипата ги следела лоша среќа уште на првата етапа, екипен хронометар од 16,5 километри. Неговите колеги Паоло Тиралонго, Александар Дјаченко, Андреј Зејц и самиот Гаспарото доживеале пад, кој не бил забележан на телевизиските камери. Неговите колеги можеле да станат и да продолжат, додека Гаспарото, како што било објавено подоцна, ја напуштил трката во Шпанија поради скршеници на три места на неговата клучна коска.
Во ноември 2014 година, објавиле дека Гаспарото ќе им се приклучи за сезоната 2015.
Гаспарото ја освоил трката Амстел Голд Рејс по вторпат во 2016 година, поразувајќи го Михаел Валгрен во меѓусебниот спринт откако двоецот се одвоил од главната група во завршните километри на трката. Тоа било прва победа за Гаспарото по победата во 2012 година и ја посветил на Антоан Демоатје, негов колега кој починал по падот и судирот на Гент-Вевелгем претходниот месец.
2 Достигнувања
;2005
: 1. Национален друмски првак
: 1. Етапа 2 Волта а Каталуња
;2006
: 1. Меморијал Кимури
: 3. Копа Сабатини
;2007
: 1. Етапа 1 (ТТТ) Џиро д‘Италија
::Ја носел розовата маичка на етапите 1 & 3
: 2. Краен пласман Трка околу Данска
;2008
: 1. Краен пласман Стер Електротур
::1. Етапа 3
: 1. Џиро дела Ромања
: 3. Краен пласман Три дена Де Пане
::1. Етапа 1
: 3. ГП ди Лугано
;2009
: 1. Бодовен пласман Тур де Свис
;2010
: 1. Етапа 5 Тирено-Адријатико
: 3. Астел Голд Рејс
: 9. Страде Бјанке
;2011
: 4. Тре Вали Варезине
;2012
: 1. Амстел Голд Рејс
: 3. Лиеж-Бастон-Лиеж
: 7. Трофео Лагвелја
;2013
: 5. Џиро ди Ломбардија
: 6. Лиеж-Бастон-Лиеж
: 7. Гран при Монтреал
: 9. Астел Голд Рејс
;2014
: 8. Астел Голд Рејс
: 8. Гран при Квебек
: 9. Гран при Монтреал
;2015
: 8. Амстел Голд Рејс
: 9. Копа Уго Агостони
;2016
: 1. Амстел Голд Рејс
: 2. Брабантсе Пејл
: 5. Флеш Валон
: 6. Краен пласман Трка околу Белгија
;2018
: 3. Амстел Голд Рејс
: 3. Гран Премио ди Лугано
: 3. Копа Уго Агостони
: 6. Лиеж-Бастоњ-Лиеж
;2019
: 7. Брабантсе Пејл
: 9. Краен пласман Арктичка трка на Норвешка
: 10. Флеш Валон
2.1 Распоред на резултатите на големите трки
Голема трка, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019
Џиро, 97, 92, 60, СО, —, 66, —, 97, —, —, 76, —, 69
Тур, —, —, —, —, —, —, 95, —, —, —, —, —, —
Вуелта, —, —, 82, 68, 78, —, —, —, —, —, —, —, —
СО = се откажал; — = не учествувал
Флеа

Флеа (|Flöha) — град во округот Средна Саксонија, во сојузната покраина Саксонија, Германија. Флеа се наоѓа на устието на двете реки Чопау и Флеа, 10 километри источно од Кемниц.
1 Историја
Во текот на Втората светска војна во градот имало подкамп на концентрациониот логор Флосенбирг.
Бобрич

Бобрич (|Bobritzsch) — село и поранешна општина во округот Средна Саксонија, во Саксонија, Германија. Од 1 јануари 2012 година била споена со Хилберсдорф, создавајќи ја новата општина Бобрич-Хилберсдорф.
Бобрич се наоѓа 28 километри југозападно од Дрезден, 15 километри западно од Диполдисвалде, 9 километри северозападно од Фрауенштајн, 10 километри источно од Бранд-Ербисдорф и околу 8 километри источно од Фрајберг. Бобрич е сместен во подножјето на источните Рудни Планини. Малата река Бобрич тече низ Бобрич од југ кон север. Местото Наундорф се наоѓа на сојузниот автопат Б173, помеѓу Фрајберг и Дрезден.
Островски игри

Островските игри (англ. ''Island Games'') се меѓународен повеќеспортски натпревар во организација на Меѓународна федерација за Островски игри (IGA).
1 Историја
Островските игри започнале во 1985 под името „Меѓуостровски игри“ (''Inter-Island Games'') како дел од Меѓународната спортска година на островот Ман, предвидени само како еднократен спортски настан. Првиот директор на игрите, Џефри Корлет, не се ограничил на островите околу Британија, туку ги повикал на учество и Исланд, Малта, Фарски Острови, Гренланд, Света Елена и Каналските Острови и други. На првите игри учествувале петнаесет острови со 600 натпреварувачи во седум спортови, на вкупен организациски трошок од 70.000 фунти. Натпреварите во атлетски дисциплини се одржале на патека од трева со осум ленти - огромна разлика од денешните игри, што се одржуваат на синтетичка патека во стадион со капацитет за 10.000 гледачи. Првите игри доживеале таков успех, што било одлучено да се одржуваат секои две години.
2 Домаќини
Година, Игри, Остров-домаќин, Земја
1985, I, британски крунски посед
1987, II, британски крунски посед
1989, III, дански автономен регион
1991, IV, финска автономна покраина
1993, V, Вајт, англиска грофовија
1995, VI, британска прекуморска територија
1997, VII, британски крунски посед
1999, VIII, шведски округ
2001, IX, британски крунски посед
2003, X, британски крунски посед
2005, XI, шкотска грофовија
2007, XII, грчки остров
2009, XIII, финска автономна покраина
2011, XIV, англиска грофовија
''2013'', XV, британска прекуморска територија
''2015'', XVI, британски крунски посед
3 Спортови
Домаќинот одбира 12-14 спортови за игрите од следниов список:
* атлетика
* бадминтон
* боќање
* велосипедизам
* гимнастика
* голф
* едрење
* едрење на даска
* кошарка
* мотоциклизам
* одбојка
* пинг-понг
* пливање
* сквош
* стрелаштво
* стреличарство
* тенис
* триатлон
* фудбал
* џудо
4 Освоени медали
Еве список на острови со вкупниот број на освоени медали. Кога земјите имаат еднаков број на златни медали, пласманот се определува по бројот на освоени сребрени медали, а потоа и бронзени.
+ Освоени медали
Место, Земја, Вкупно
1, 418, 408, 387, 1203
2, 343, 333, 353, 1029
3, 335, 349, 363, 1047
4, 208, 173, 170, 551
5, 162, 155, 183, 500
6, 153, 160, 134, 447
7, 150, 138, 182, 470
8, 65, 44, 49, 158
9, 60, 72, 71, 203
10, 56, 54, 64, 174
11, 50, 45, 41, 136
12, 50, 43, 43, 136
13, 44, 48, 74, 166
14, 37, 52, 81, 170
15, 28, 25, 33, 86
16, 19, 31, 37, 87
17, 19, 30, 38, 87
18, 15, 19, 26, 58
19, 6, 6, 9, 21
20, 6, 2, 2, 10
21, 3, 5, 13, 21
22, 2, 8, 6, 16
23, 1, 5, 11, 17
24, 1, 2, 0, 3
25, 1, 1, 2, 4
26, 0, 2, 3, 5
27, 0, 0, 2, 2
Од 2001 наваму, натпреварувачите од острови со помалку од 10.000 жители (Олдерни, Фокланд, Фреја, Хитра, Св. Елена и Сарк) се натпреваруваат за златни, сребрени или бронзени уверенија, со тоа што среброто се доделува ако има барем 3 натпреварувачи, а бронзата ако има барем 4.
Црвеноперка

Црвеноперката (лат. ''Rutilus rutilus'') припаѓа на семејството краповидни риби (Cyprinidae)во родот ''Rutilus''. Широко е распространета во слатките води на Европа, источно од Пиринеите и северно од Алпите, живее во водите на Сибир и сливот на Аралското Море. Најбројна е во Дунавскиот слив. Перките и се црвени по што го добила името. Ирисот и е редовно црвен. Оваа риба на прв поглед тешко се разликува од писата, а разликата е во тоа што црвеноперката има шилеста уста, и заоблен стомачен гребен меѓу стомачните и аналните перки. Диплоидниот број на хромозоми изнесува 52. Достигнува должина до 45цм и маса од 800 г.
За Македонија е карактеристичен подвидот Дојранска црвеноперка (Rutilus rutilus dojranensis Karaman, 1928). Од дојранското езеро годишно се ловат по 323 000 кг. од овој подвид.
1 Опис
Црвеноперката има високо долгнавесто, странично сплескано тело покриено со крупни скралушки. Има крупна
глава со крупни очи. Устата е горна, завртена нагоре. Перките се црвенкасти по боја, особено аналната и опашната перка. Грбната перка е поставена на средината на телото. Телото на горната страна е сиво зелено, додека странично е сребренесто. Бојата на стомачната страна е сребрено бела. По страните се протега надолжна темносива линија.
2 Размножување
Црвеноперката, како и поголем број на ципринидни видови за мрест доаѓа во крајбрежјето и икрата ја полага во помали или поголеми групи во кои по правило 1-2 единки се женски, а останатите единки се машки. По правило женските единки се поголеми од машките. Икрата има доста дебел ресест леплив слој со кој што се прилепува за подлогата, која што е составена во најголем број на случаи од крупни камења, на кои што често има големо количество на млади школки-жапки. Местата на кои што црвеноперката ја полага својата икра најчесто се просторно и временски идентични со тие на кленот, со таа разлика што црвеноперката икрата ја полага во подлабокиот дел од појасот покрај брегот. Бројот на зрна
икра кај црвеноперката е доста различен и зависи од возраста на единките и нивната тежина. Единките на црвеноперката созреваат на различна возраст. Може да се сретнат полово зрели единки и на двогодишна возраст, но најголем дел од популацијата на црвеноперката е полово созреан во третата година од животот. Поголем дел од животот црвеноперката поминува во непосредна близина на брегот.
3 Исхрана
Најчесто се движи во помали јата и само за време на мрестот се групира во поголеми јата. Се храни со организми кои што живеат на дното, планктон, како и со делови на водната растителност.
Лајсниг

Лајсниг (|Leisnig) — мал град во округот Средна Саксонија, во сојузната покраина Саксонија во Германија.
1 Историја
Првпат на ова место била спомната населба во 1046 година. Во градот се наоѓа замокот Милденштајн, кој е стар 1000 години. Една куќа на главниот плоштад го содржи грбот на семејството Апијан.
Лајсниг е родното место на Фридрих Олбрихт. Во 1944 година, тој учествувал во Јулската завера, за обид на атентат на Адолф Хитлер и бил погубен поради неговото учество во атентатот.
Митвајда

Митвајда (|Mittweida) — град во округот Средна Саксонија, во сојузната покраина Саксонија, Германија. Се наоѓа на реката Чопау, 18 километри северно од Кемниц и 5 километри западно од Дрезден.
Од неговото основање во век, градот постојано се развивал и во минатиот век станал еден од главните центри за производство на текстил во Саксонија.
Сместен во рамките на стрмните ридови и длини на реката и два помали потока, градот е со многу зеленило и сликовит. Занимливи се готската црква од / век, стариот град, историскиот и техничкиот музеј и соседниот замок Крибштајн.
Митвајда е дом на универзитет со околу 5.000 студенти. Основан на крајот на век, познат е и надвор од границите на Саксонија. Меѓу другите студенти, тука студирале и Август Хорх, Валтер Брух, Јерген Скафте Расмусен и Герхард Нојман. Во текот на Втората светска војна, тука функционирал подкамп на концентрациониот логор Флосенбирг.
Акакиј Мелитински

Акакиј Мелитински е христијански светец од 5 век.
Бил роден во Мелитина, Ерменија. Според христијаните Отриј, епископот на тој град, кој учествувал на Вториот Вселенски собор, го ракоположил за презвитер. По смртта на Отриј, Акакиј станал епископ. Учествувал на Третиот Вселенски собор во Ефес, кој го осудил несторијанството. Тука тој заедно со Свети Кирил Александриски мошне ревнувал за чистотата на верата православна. Според христијаните Св. Акакиј имал голема благодат и правел многу чуда. Починал во 437 година..
Православната црква нејзиниот ден го чествува на 17 април.
Сава Готски

Сава Готски е христијански светец од 4 век.
Според христијаните некој готски кнез дошол во селото, во коe што живеел Сава и ги прашал селаните, дали во нивното село има христијани. Тие со заклетва го уверувале дека нема ни еден. Тогаш Сава застанал пред кнезот и пред народот и рекол дека тој е христијанин. Видувајќи го кнезот беден и сиромашен, го пуштил со мир говорејќи: “''Тој ниту може да штети ниту да користи''!” Другата година пак на Велигден дошол некој свештеник Сансал во тоа село и ја отпразнувал светлата Пасха со Сава. Незнабожците го слушнале тоа, па изненадно нападнале на домот од Сава и почнале со да ги тепаат. Најпосле кнезот го осудил Сава на смрт и го предал на војниците.
Православната црква нејзиниот ден го чествува на 15 април.
Симеон Персиски

Симеон Персиски е христијански светец од 4 век.
Во времето на Шапур II Симеон според христијаните бил тормозен со двајца свои презвитери Авделај и Ананиј. Пред нив погинал и царевиот евнух Устазан, кој прво се одрекол од Исус, а после допрен со укорот на св. Симеон повторно ја исповедал пред царот вистинската вера. На губилиште со Симеон биле изведени уште 1 000 христијани. Симеон некако се истргнал за да биде последен исечен. Кога презвитерот Ананиј ја ставил главата на трупче, затреперил со целото тело. А царскиот прислужник Фусик, кој бил таен христијанин, почнал да го охрабрува Ананија говорејќи: “''Не плаши се старче, затвори ги очите и биди мажествен да би ја согледал божествената светлина''!” Штом го изрекол тоа, бил повикан како христијанин и кај царот тужен. Царот и него со големи маки го убил, а исто така и неговата ќерка Аскитреја. Најпосле и св. Симеон бил погубен.
Православната црква нејзиниот ден го чествува на 17 април.
Пениг

Пениг (|Penig) — град во округот Средна Саксонија, во сојузната покраина Саксонија, Германија. Се наоѓа на реката Цвикауер Мулде, 19 километри северозападно од Кемниц. Во Пениг се наоѓал концентрационен камп во текот на Втората светска војна.
Фрајберг

''За југозападниот германски град во покраината Баден-Виртемберг, видете Фрајбург.''
Фрајберг (|Freiberg; буквално ''слободна планина'') — град во сојузната покраина Саксонија, Германија. Градот претставува административен центар на округот Средна Саксонија.
1 Историја
Градот бил основан во 1186 година и со векови бил центар на рударската индустрија во Рудните Планини. Симболот на таа историја е Универзитетот за рударство и технологија Фрајберг, често нарекуван само како Рударска академија (''Bergakademie''), основан во 1765 година и е најстариот универзитет за рударство и металургија во светот. Фрајберг исто така ја има познатата катедрала, која ги содржи двете познати оргули на Готфрид Зилберман. Постојат уште две други оргули направени од Готфрид Зилберман - едните во црквата Свети Петар (''Petrikirche'') а другите во црквата Свети Јаков (''Jacobikirche''). Средновековниот дел на Фрајберг се наоѓа под заштита.
Реката Фрајбергер Мулде поминува низ територијата на градот, но не и низ самиот град.
Во 1944 година, надвор во градот бил изграден подкамп на концентрациониот камп Флосенбирг. Во него биле сместени 500 женски затворенички од други кампови. Кампот функционирал сè до неговата евакуација во април 1945.
Во 1985 година, Мормоните изградиле нивен храм во Фрајберг, поради големиот број на членови во овој регион. Храмот ги опслужува Мормоните од целата Источна Германија и поголем дел од Источна Европа.
2 Редовни настани
Секоја во Фрајберг се одржува Градскиот рударски фестивал (''Bergstadtfest'') во последната недела во јуни со поворка на историските еснафски здруженија на рударите и леарите, т.н. Рударска парада. Божиќниот пазар во Фрајбер се одржува при крајот на декември, кога се одржува т.н. ''Mettenschicht'' со парада на еснафските здруженија и музичкото здружение на рударите SAXONIA. Ова ја вклучува и традиционалната црковна служба во црквата Свети Петар и чекањето на рударите во втората сабота од Адвент. Цврсто заснован е и собирот на грнчарите во втората половина на април на Горниот плоштад (''Obermarkt''). Други годишни настани се уметничката награда Фрајберг и изборот на Градска рударска кралица (''Bergstadt-Königin'').
3 Меѓународни односи
Фрајберг е збратимен со следниве градови:
* Валбжих, Полска''(од 26 јуни 1991)''* Дармштат, Германија''(од 1990)''* Делфт, Холандија* Нес Циона, Израел* Пшибрам, Чешка
Рохлиц

Рохлиц (|Rochlitz) — град во округот Средна Саксонија, во сојузната покраина Саксонија, Германија. Рохлиц е седиште на истоимената општинската заедница, составена од нејзините членови Кенигсфелд, Зелиц и Цетлиц. Градот се наоѓа на реката Цвикауер Мулде, 26 километри северозападно од Кемниц.
1 Историја
Во текот на Втората светска војна, во градот се наоѓал подкамп на концентрациониот логор Флосенбирг.
2 Меѓународни односи
Рохлиц е збратимен со следниве градови:
* Соколка, Полска
* Нететал, Германија
Консепсионска катедрала

Консепсионската катедрала, поточно: „Катедрала на Пресветото Зачнување“ (шпански: ''Catedral de la Santísima Concepción'') е катедрала на градот Консепсион, Чиле. Почнала да се гради во 1940 г., а завршила во 1964 г. Во целина, катедралата е во стил на неороманескна. Објектот е висок 22 метри. Ова е едно од најважните храмови на Чиле.
1 Поврзано
* Консепсион
* Консепсионска архиепископија
Едеран

Едеран (|Oederan) — град во округот Средна Саксонија, во сојузната покраина Саксонија, Германија.
1 Географија
Едеран се наоѓа 14 километри југозападно од Фрајберг, 17 километри источно од Кемниц и околу 50 километри западно од Дрезден.
Градот ги вклучува и селата Бернихен, Брајтенау, Франкенштајн, Галенц, Герберсдорф, Кирхбах, Лесництал и Шенерштат.
2 Историја
Едеран првпат бил споменат како град во 1286 година. Населбата на оваа област потекнува од лужичкото племе во и век. Франкониските фармери, занаетчии и трговци се населиле овде во век. Од средниот век, најважни индустрии биле текстилната и ткаењето. Во век, изградбата на железничката линија придонела за развој на градот. Биле изградени неколку фабрики со средна големина околу железничката станица во Едеран.
Во текот на Втората светска војна, овде се наоѓал подкамп на концентрациониот логор Флосенбирг.
3 Знаменитости
Едеран е познат по неговата туристичка атракција , најстариот минијатурен парк во Германија. Во паркот се прикажани околу 185 минијатурни реплики на познати згради од областа на Рудните Планини во размер од 1:25.
Најважната стара градба е готската црква. Историјата на црква потекнува од 13 век. Оргули изградени од познатиот Готфрид Зилберман се наоѓаат внатре.
Втората важна градба во градот е Градското собрание. Прво изградена околу 1400 година, но подоцна била запалена неколкупати (1632, 1709 и 1753) и повторна била изградена во нејзиниот денешен облик во 1785 година.
4 Луѓе
* Игор Миторај (1944-) — полски вајар и сликар
* Адолф Готлиб Фидлер (1771&ndash;1850) — саксонски претприемач во Саксонија и Полска
Трка околу Баскија 2012

Трката околу Баскија 2012 било 52. издание на велосипедската етапна трка Трка околу Баскија. Започнала на 2 април во Гуењес и завршила на 7 април во Оњати. Била составена од шест етапи, вклучувајќи го и поединечниот хронометар. Таа била деветта трка во сезоната 2012 во Светската турнеја.
Трката била освоена од Шпанецот Самуел Санчес од екипата , по освојување две етапи, вклучувајќи ја и последната хронометарска етапа, со што го преземал генералниот пласман последниот ден. Санчес го освоил генералниот пласман 12 секунди пред возачот на Хоаким Родригес, кој водел сè до последната етапа; Санчес исто така го победил Родригес во бодовниот пласман. Третото место му припаднало на Холанѓанецот од Бауке Молема, откако завршил втор зад Санчес на хронометарот и добил доволно време да се помести од единаесеттото место наеднаш. Во другите пласмани на трката, Марко Пиноти од ја освоил зелената маичка за најголем број бодови добиени во посредните спринтови, додека возачот на Мадс Кристенсен го освоил планинскиот пласман, додека завршиле на чело на екипниот пласман.
1 Движење
Откако трката била финансирана од шпанската банка Banco Sabadell на 5 март, организаторите на трката ја објавиле маршрутата десет дена подоцна.
Етапа, Движење, Растојание, Датум, Победник
1, Гуењес до Гуењес, 152 км, 2 април
2, Гуењес до Виторија, 165,7 км, align-right 3 април
3, Виторија до Еибар, 164 км, 4 април
4, Еибар до Бера-Ибардин, 151 км, 5 април
5, Бера-Ибардин до Оњати, 183 км, 6 април
6 (ITT), Оњати до Оњати, 18,9 км, 7 април
2 Екипи
Бидејќи Трката околу Баскија е настан од Светската турнеја на UCI, сите 18 UCI ProTeam биле повикани автоматски и се обврзани да испратат своја екипа. На две други екипи им биле дадени дополнителни покани за трката, и така се создале групата од 20 екипи.
Екипите, кои ќе учествуваат во трката се:********************
3 Етапи
3.1 Етапа 1
;2 април 2012 — Гуењес до Гуењес, 152 км
3.2 Етапа 2
;3 април 2012 — Гуењес до Виторија, 165,7 км
3.3 Етапа 3
;4 април 2012 — Виторија до Еибар, 164 км
3.4 Етапа 4
;5 април 2012 — Еибар до Бера-Ибардин, 151 км
3.5 Етапа 5
;6 април 2012 — Бера-Ибардин до Оњати, 183 км
3.6 Етапа 6
;7 април 2012 — Оњати, 18,9 км поединечен хронометар (ITT)
4 Поредок
Етапа, Победник, Генерален пласман, Бодовен пласман, Планинска пласман, Спринтерски пласман, Екипен пласман
1, Хосе Хоакин Рохас, Хосе Хоакин Рохас, Хосе Хоакин Рохас, Давид де ла Фуенте, Давиде Мучели
2, Дарил Импи, Хулијан Санчес
3, Самуел Санчес, Самуел Санчес, Мадс Кристенсен, Мадс Кристенсен
4, Хоаким Родригес, Хоаким Родригес, Самуел Санчес
5, Хоаким Родригес, Хоаким Родригес, Марко Пиноти
6, Самуел Санчес, Самуел Санчес, Самуел Санчес
На крај, Самуел Санчес, Самуел Санчес, Мадс Кристенсен, Марко Пиноти,
Црква „Св. Димитриј“ - Крива Паланка

Свети Димитриј Солунски — црква во Крива Паланка. Изградена е со големо залагање на градските првенци и самиот ктитор Давид Јереј во 1833 година, на што наведува и самиот натпис над западната влезна врата. Нејзин архитект е папрадишкиот мајстор Китан Петров. Црквата е трикорабна псевдобазилика, со откриен нартекс на запад и северозапад и ниска полукружна апсида од исток. Од јужната страна на храмот во 1935 година е подигната камбанарија. Внатрешноста на црквата е живописана во 1887 година од живописецот Димитар Андонов Папардишки. Иконостасот е богато украсен со флорални мотиви и пејзажи.
1 Галерија
Ернесто Карденал

Ернесто Карденал Мартинес (шпански: Ernesto Cardenal Martínez, роден: 20 јануари 1925, Гранада - 1 март 2020, Манагва) — никарагвански поет, свештеник и политичар. Член е на никарагванскиот Сандинистички фронт за национално ослободување и министер за култура на Никарагва од 1979 до 1987 г. Во 2005 г. бил номиниран за Нобеловата награда за мир.
Автор е на десетина поетски книги. Избор од неговата поезија на македонски јазик препеал Матеја Матевски.
1 Значење и влијание
Својата песна „Недостижност“, македонскиот поет Анте Поповски му ја посветил на Карденал.
Флеш Валон 2012

Флеш Валон 2012 било 76. издание на Флеш Валон, еднодневна велосипедска трка. Била одржана на 18 април 2012 на растојание од 194 километри и била дванаесетта трка од оваа сезона во Светската турнеја.
Трката била освоена од возачот на Хоаким Родригес – порано на двапати на второто место во трката – откако направил напад при крај на трката на Мир де Хиј. Второто место му припаднало на Михаел Албасини од , додека бранителот на титулата од минатата година Филип Жилбер го заокружил подиумот за .
1 Екипи
Бидејќи Флеш Валон е настан од Светската турнеја, сите 18 UCI ProTeam екипи биле повикани автоматски и се обврзани да испратат екипа. Седум други екипи биле повикани дополнително во трката, и така се создала главната група од 25 екипи.
Екипите, кои се натпреварувале на трката биле:
width=50%
*************************
2 Резултати
, Возач, Екипа, Време, Светска турнеја бодови
1, 4ч 45' 41", 80
2, + 4", 60
3, + 4", 50
4, + 4", 40
5, + 7", 30
6, + 9", 22
7, + 9", 14
8, + 9", 10
9, + 9", 6
10, + 11", 2
Марио Малоча

Марио Maлочa (роден во Загреб на 4 мај 1989) — хрватски фудбалер кој во моментов е член на Хајдук Сплит.
Како јуниор најголем период играше во дресот на Загребски Динамо, околу 6 години. Пред да замине на проби во Хајдук тој играше во младинските категории и на Загреб Интер и Камен Инград.
Со 17 години доаѓа во Сплит, каде што по три недели на проби во клубот со тренерот Јошко Спањиќ, тој останува таму. На 18 и пол години тој дебитира за првиот тим против Шибеник во натпревар од првата хрватска лига, а откако многу добро го одигра дербито играно на Максимир (во само вториот негов професионален натпревар во неговата кариера), тој се утврдува во тимот на Хајдук на позицијата на стопер во конкуренција со Тудор, Саблиќ и Живковиќ. До крајот на сезоната прикажува една типична осцилација за еден адолесцент, но исто така и голем талент, кој во иднина ќе може да биде важна алка во Сплитскиот тим.
По крајот на сезоната тој ја отфрла понудата за нов договор, незадоволен од понудената плата. Сепак, откако тој ја пропушти целата подготвителна кампања во Словенија, сфаќа дека најдобра опција му е да остане во клубот и ги прифаќа условите на клубот, по што потпиша нов 5-годишен договор. Во есенскиот дел од сезона, тој запиша 12 меча играјќи наизменично на позицијата на стопер заедно со Борис Панџа и Јурица Буљат. Докрајот на сезоната одигра вкупно 20 натпревари без постигнат гол.
Во следните сезони тој е стандарден во одбраната на Хајдук и зема учество во 27 лигашки меча од кој во 26 беше стартер. Сезоната 2011-2012 тој ја започна како стартер во мечот од првото коло против Риека кој заврши со резултат 2-1 за Хајдук. На 30 октомври 2011 тој го постигна својот прв гол во професионалната кариера во поразот на неговиот тим од 2-1 на домашен терен од Интер Запрешиќ. Во јануарскиот трансферен прозорец тој ја одби понудата на германскиот бундеслигаш Кајзерслаутерн, а потоа и на украинскиот Динамо Киев со образложение дека не брза со заминувањето од Сплит.
Хашимотов тироидитис

Хашимотов тириоидитис или хроничен лимфоцитен тироидитис е автоимуно заболување во кое штитната жлезда е нападната од голем број на клеточни и противтело-посредувани имуни процеси. Ова било првото заболување кое било откриено како автоимуно заболување. Првпат било опишано од страна на јапонскиот специјалист Хашимото Хакару во Германија во 1912 година.
1 Знаци и симптоми
Хашимотовиот тироидитис многу често резултира со хипотироидизам со периоди на хипертироидизам. Некои од симптомите се: микседематозна психоза, добивање во тежина, забрзан пулс, напади на паника, депресија, манија, чувствителност на топлина и студ, парестезии, замор, брадикардија, тахикардија, зголемено ниво на холестерол, реактивна хипогликемија, констипација, мигрена, мускулна слабост, грчеви, губиток на меморија, неплодност и губиток на косата.
Штитната жлезда може да стане цврста, зголемена и лобулирана, но промените може да бидат и непалпабилни. Зголемувањето на жлездата повеќе се должи на лимфоцитната инфилтрација и фиброзата отколку на ткивната хипертрофија. Физиолошки, антителата насочени против штитната пероксидаза и/или тироглобулинот предизвикуваат постепено уништување на тироидните фоликули. Така, болеста може да се открие преку откривање на овие антитела во крвта. Болеста се одликува и со инвазија на ткивото на штитната жлезда со леукоцити, главно Т-лимфоцити и е во врска со Не-Хочкинов лимфом. Во подоцните стадиуми на болеста, пациентот може да има изглед на „лавовска маска“. Ова се опишува како длабоки брчки на лицето во делот околу усата и брадата и џебови на олабавено месо под и околу очите; изглед кој наликува на лав.
Љулин (автопат)

Љулин (|Автомагистрала „Люлин“) е автопат во Бугарија, кој ги поврзува главниот град Софија со Перник со патниот јазол Даскалово, каде се поврзува со автопатот Струма. Должината на автопатот „Љулин“ е 19.135 километри..
Вкупната вредност на проектот за изградбата на автопатот била 185 милиони евра, од кои 135 милиони евра се грант од програмата ИСПА. Високата цена на автопатот се објаснува со нерамниот терен низ кој минува патот, каде има многу мостови и тунели. Автопатот е дел од патот Е79 и европските транспортни коридори IV и VIII.
Трасата на автопатот има три тунела со вкупна должина од 1260 метри, 26 мостови и вијадукт со вкупна должина од 6 километри, 3 сообраќајни јазли и ѕидови со должина од над 2762 метри . Проектната брзина за движење по автопатот е 100-110 километри на час.
1 Поврзано
* Бугарија
* Сообраќај во Бугарија
Come into My World

"Come into My World" е песна од австралиска пејачка Кајли Миног од нејзината осмиот студиски албум ''Fever'' (2001). Песната била издадена како четвртиот и последен сингл од албумот.
1 Заднина
Со успехот на претходниот сингл "Love at First Sight" во САД, Миног најави дека ќе издаде четвртиот и последен сингл и "Come into My World" беше избран. Песната била напишана и продуцирано од Кети Денис и Роб Дејвис.
Песната бил издаден како сингл на 2 ноември 2002 година, но имаше две верзии снимени за сингл. Имаше албум верзија и имаше сингл верзија, која беше не издаден дигитално.
2 Успех на табелите
Песната достигна бројот осум на UK Singles Chart, станувајќи по ред сингл од Миног за да стигнат до Топ 10. Песната достигна бројот четири на ARIA Charts и остана на топ листите за девет недели. Песната беше потврдија злато од страна на Австралиска музичка индустрска асоцијација. Во Нов Зеланд, песната достигна бројот 34, а потоа достигна бројот 20, и остана на топ листите за единаесет недели. Во САД, песната достигна бројот 91 на Билборд Хот 100, но стигна до број 20 на Хот Денс Клуб Песни. Песната достигна Топ 20 во Италија, Данска и Шпанија, како и постигнување на бројот 78 во Франција.
3 Музичко видео
Видеото го Кајли шетање низ град блок во предградие на Париз. Секој пат кога таа случат коло на површина, нов Кајли излегува од една од продавниците, и секоја од луѓето во позадина се удвои во малку различни позиции. Од време на видео заклучува постојат четири Кајли со секоја позадина детали, исто така, прикажан четири пати. Видео завршува како петта Кајли се појавува.
4 Списоци на песни
;Канадски ЦД
#"Come into My World" (Single Version) – 4:08
#"Come into My World" (Fischerspooner Mix) – 4:20
;Британски ЦД 1
#"Come into My World" (Single Version) – 4:08
#"Come into My World" (Ashtrax Mix) – 5:02
#"Come into My World" (Robbie Rivera's Hard and Sexy Mix) – 7:00
#"Come into My World" (Video)
;Британски ЦД 2
#"Come into My World" (Single Version) – 4:08
#"Love at First Sight" (Live Version 2002 Edit) – 4:19
#"Fever" (Live Version 2002) – 3:43
;Британски ДВД
#"Come into My World" (Kylie Fever Live Video) – 6:12
#The Making of "Come into My World"
#"Come into My World" (Fischerspooner Mix Slow)
5 Табели
Табели, Позиција
Австралија (ARIA Charts), 4
Австрија (Ö3 Austria Top 75), 59
Белгија (Ultratop 50 Фландрија), 35
Данска (Tracklisten), 15
Франција (SNEP), 78
Германија (Media Control Charts), 47
Италија (FIMI), 13
Холандија (Mega Single Top 100), 35
Унгарија (Mahasz), 10
Нови Зеланд (RIANZ), 20
Шпанија (PROMUSICAE), 15
Велика Британија (UK Singles Chart), 8
САД (Билборд Хот 100), 91
САД (Хот Денс Клуб Песни), 20
САД (Поп Песни), 28
Јазици во Германија

country = Германија
службен јазик на Германија е стандардниот германски, говорен од над 95% од населението. Населението најчесто говори на стандарден германски или на некој од германските дијалекти и тој им е мајчин и прв јазик. Овие бројки ги вклучуваат лицата кои говорат на северната варијанта на долносаксонски, признаен малцински или регионален јазик, кој не се смета за одделен од стандардниот германски во статистиките.
Малцински јазици:
* лужички 0,09%
* ромски 0,08%
* дански 0,06%
* севернофризиски 0,01%
Имигрантски јазици говорени од значаен број на лица од првата и втората генерација со источноевропско, африканско, азиско или латиноамериканско потекло:
* турски;
* руски;
* арапски, од Средниот Исток и Северна Африка;
* грчки;
* холандски;
* игбо;
* италијански;
* полски;
* српскохрватски, од поранешна Југославија;
* шпански
Повеќето Германци исто така учат англиски како нивен прв странски јазик на училиште. Понекогаш француски или латински се предаваат како први, но обично тоа е англискиот, со француски и латински како втори или трети странски јазици. Руски, италијански, шпански, полски, холандски, старогрчки и други јазици исто така се нудат во училиштата (често зависејќи од географската положба на училиштето).
Орлин Старокин

Орлин Огнијанов Старокин (роден на 1 јануари 1987 година во Софија), е бугарски фудбалер кој моментално игра во првата бугарска фудбалска лига за тимот на Левски Софија. Неговата примарна позиција е лев бек.
1 Кариера
1.1 Младинска кариера
Старокин својата фудбалска кариера ја започнал во младинскиот тим на ЦСКА Софија. Таму тој играл како офанзивен играч од средниот ред. Тој своите вештини ги усовршувал во академијата до 2005 година.
1.2 Нафтекс Бургас
На возраст од 18 години, во 2005 година, Старокин отишол во Бургас и го потпишал својот прв професионален договор со екипата на Нафтекс. Во Нафтекс тој играл најпрвин како лево крило, а потоа се вратил поназад за да ја земе позицијата на лев бек. Во својата прва сезона во професионалниот фудбал, Старокин запиша 19 настапи во првата бугарска лига, постигнувајќи еден гол.
1.3 Черноморец Бургас
Во летото на 2006 година Старокин бил на позајмица во Черноморец Бургас, со кого тој станал шампион во втората лига. Подоцна тој бил купен и за тимот игра до 2011 година.
1.4 Левски Софија
На 14 јуни 2011 година, тој потпишал за Левски Софија. Своето деби за ''сините'' во официјален натпревар Старокин го направил на 28 јули 2011 против Спартак Трнава во третото квалификациско коло од Лигата на Европа. Својот прв гол во дресот на Левски го постигнал на 18 март 2012 против екипата на Ботев Враца.
Административна поделба на Боливија

Административната поделба на Боливија ја опфаќа територијалната организација на државата. Првостепени административни единици во државата се департманите, па потоа следуваат покраините, општините и кантоните. Главен град на Боливија е Сукре.
1 Поделба
Боливија е поделена на:
*9 департмани (departamentos)
**112 покраини (provincias)
***337 општини (municipios)
****1374 кантони (cantones)
2 Поврзано
* Боливија
* Департмани на Боливија
* Покраини во Боливија
Автоимуна болест

Автоимуна болест е болест која настанува заради несоодветен имун одговор на телото против супстанци и ткива кои се нормално присутни во него. Со други зборови, имуниот систем погрешно толкува одреден дел од телото како туѓ и го напаѓа (што се нарекува автоимуност). Ова може да биде ограничено само на одредени органи (како на пример, во автоимун тироидитис), или да опфати повеќе различни органи (на пример, системски лупус еритематодес). Лекувањето на автоимуните болести е обично со имуносупресивна терапија која го намалува имуниот одговор.
1 Критериуми
За една болест да биде препознаена како автоимуна, таа треба да ги исполнува ''Витебскиовите постулати'' (формулирани од Ернст Витебски и неговите колеги во 1957 години и изменети во 1994 година):* Директен доказ за пренос на патогено антитело или патогени Т-клетки;
* Индиректен доказ за репродукција на автоимуната болест кај експериментални животни;
* Посредни докази од клинички показатели.
2 Развивање на терапии
И кај автоимуните, и кај воспалителните болести, состојбата потекнува од несоодветни реакции на човечкиот вроден или стекнат имун систем. Кај автоимунитетот, имуниот систем на пациентот е активиран против белковините на сопственото тело. Кај воспалителните болести станува збор за прекумерна реакција на имуниот систем и неговите сигнални патишта (TNF, IFN, итн.), што предизвикува проблеми. Намалувањето на воспалението преку активирање на против-воспалителни гени и потиснување на воспалителни гени кај имуните клетки е ветувачки начин на новите терапии.
Значително малцинство од населението пати од овие болести, кои честопати се хронични, онеспособувачки и животозагрозувачки. Има повеќе од 80 болести причинети од автоимуност. Се проценува дека автоимуните болести се меѓу десетте најчести причини за смрт кај жените од сите возрасни групи до 65 години.
Мохау (Дебелн)

Мохау (|Mochau) — поранешна општина во округот Средна Саксонија, во Саксонија, Германија.
Општината била создадена на 1 јануари 1996 година со спојување на поранешните општини Бајха, Хорен, Литевиц и Мохау. Кон општината припаѓале следниве единици: Бајха, Хорен, Драјсиг, Гелајтсхојзер, Гертич, Геделиц, Гросштајнбах, Јухе, Клајнмокриц, Лешен, Литевиц, Малтиц, Маркриц, Мајла, Мохау, Нелканиц, Петерсберг, Пребшиц, Приферн, Шалхаузен, Зимзелвиц, Швајмниц и Тешиц.
На 1 јануари 2016 година, општината била припоена кон соседниот град Дебелн.
Гидеон Сундбак

Гидеон Сундбак (|Gideon Sundback; или ''Сундбек'') (24 април, 1880 – 21 јуни, 1954) бил шведско-американски електроинженер. Најпознат е како изумител на патентот.
1 Други извори
* Petroski, Henry ''The Evolution of Useful Things'' (Random House of Canada, 1994) ISBN 0-679-74039-2
Матео Тосато

Матео Тосато (|Matteo Tosatto; р. во Кастелфранко Венето) — поранешен италијански професионален друмски велосипедист, кој возел професионално во периодот 1997-2016 година.
1 Достигнувања
;1998
: 1. Џиро дел Медио Брента
;1999
: 4. ГП Пино Черами
: 7. Брабант Пејл
: 9. Класика де Алмерија
;2000
: 1. Етапа 1 Париз-Ница
: 2. Трка околу Франкфурт
: 3. Џиро дела Ромања
;2001
: 1. Етапа 12 Џиро д’Италија
;2002
: 1. Копа Плаки
: 3. Трофео Матеоти
: 3. Копа Берноки
: 4. Критериум д’Абруцо
: 5. ГП Бруно Бегели
: 6. Трофео Мелинда
: 10. Џиро дела Ромања
;2003
: 5. Џиро дел Пиемонт
;2004
: 1. Џиро ди Тоскана
: 1. ГП Кантон Аргау
: 1. Етапа 1b (ТТТ) Сетимана интернационале ди Копи е Бартали
: 2. Џиро дел Венето
: 2. Џиро дела Ромања
: 3. Краен пласман Џиро дела Провинција ди Лука
: 4. Копа Берноки
: 7. Гран Премио дела Коста Етруски
;2006
: 1. Етапа 18 Тур де Франс
: 7. ГП Чита ди Камаиоре
;2007
: 1. Етапа 1 (ТТТ) Трка околу Катар
;2008
: 1. Етапа 1 (ТТТ) Трка околу Катар
: 4. Џиро дел Лацио
;2009
: 9. Меморијал Чимури
;2011
: 8. Џиро дел Фриули
;2012
: 7. Париз-Рубе
1.1 Распоред на резултатите на големите трки
Голема трка, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016
Џиро, —, —, 43, СО, 50, 63, —, 107, 122, —, 94, —, —, 56, 136, 104, —, —, 112, 107
Тур, 132, —, —, —, 60, —, —, 110, —, 125, 108, 96, 114, —, 123, —, 92, 119, 132, 145
Вуелта, —, —, —, СО, —, —, 134, —, СО, СО, —, СО, —, 67, —, 135, 115, 120, —, —
СО = се откажал; — = не учествувал
Снукер

Снукерот (од англ. ''snooker'') — билјардски спорт во кој покрај прецизност, важни се и математиката и физиката. Се игра на маса во облик на правоаголник покриена со зелена чоја. Масата има димензии 3,66 x 1,83 м, a дупките на масата се наоѓаат во сите четири агли на масата, плус уште две кој се сместени на средината, од двете страни. За натпреварување потребни се два (сингл) или четири играчи (ако се игра во парови), стап, бела топка (т.н. ''cueball''), петнаесет црвени топки (секоја при уфрлување во дупка вреди 1 бод) и шест топки во различни бои кој имаат вредност од 2 до 7, зависи од тоа која топка е уфрлена (Највредна е црната топка-7, розовата-6, сината-5, кефената-4, зелената-3 и жолтата-2 бода). Играчот (или парот) освојува рамка (''frame'') откако ќе освои поголем број на бодови од противникот (кој мора да ја предаде рамката ако смета дека не може да го достигне својот противник), притоа го корити врвот на стапот и својата вештина за уфрлување на црвени топка, после која секоја црвена, треба да уфрли една било која обоена топка. Секој меч се игра на однапред договорен број на рамки, а победува играчот кој прв ќе стигне до бараната бројка на рамки.
Играта е многу популарна во земјите од англиското говорно подрачје, државите од Комонвелтот и на Далечниот Исток (најмногу во Кина). Најдобрите професионални играчи во текот на кариерата заработуваат повеќемилионски суми изразени во британски фунти, само од наградните фондови на турнирите. Најпознат турнир во Снукер е т.н. Светско првенство кое се одржува традиционално на крајот од сезоната во Шефилд, а започнува во втората половина на месец април.
0.1 Странски
**
0.2 Македонски
** - „Спортманија“
Љулин (планина)

Љулин (|Люлин) е планина во Западна Бугарија. Планината се наоѓа на 5 км југозападно од главниот град Софија. Нејзината највисока точка е врвот Дупевица, кој е висок 1256 метри надморска височина. Љулин е одделена од планината Витоша со Владајскиот премин, каде тече Владајската река. Геолошки, Љулин е дел од Софиското средногорие.
1 Географија
Бучинскиот премин ја дели планината Љулин на два дела — западен и источен. Источниот дел на планината е повисок и на него се наоѓа нејзиниот првенец - врвот Дупевица. Блиску до него се наоѓа интересното место ''Добринова карпа'' која претставува вертикална карпа од која се може да се види панорамски поглед на главниот град Софија, гратчето Банќа и на соседната планина Витоша. Во северното подножје на планината се наоѓаат софиските населби Мало Бучино и Банќа, а во јужната — Књажево и Владаја, а во источното — Горна Бања.
2 Туризам
Љулин е лесно достапна планина. Има добро обележани пешачки патеки. На планината се наоѓат бунгаловите „Љулин“ (1040 м) и „Бонсови ливади“. Во западниот дел на планината е ''Дивотинскиoт манастир'', а во северниот урнатините на стариот манастир „Св. Крал“ (Св. Кирил и Методиј). На врвот ''Рајловско градиште'' има остатоци од тврдината на ''Кракра Пернички''. По јужните падини на Љулин се изградени неколку санаториуми за белодробни и други заболувања.